Фантастычныя істоты: Злачынствы Грындэльвальда

**«Фантастычныя істоты: Злачынствы Грындэльвальда»** () — фантастычная драма рэжысёра Дэвіда Ейтса пра супрацьстаянне Ньюта Скамандэра, Альбуса Дамблдора, сясцёр Гальдштэйн і не-мага Якаба Кавальскага з аднаго боку і злога чараўніка Грындэльвальда — з іншай. Працяг фільма «Фантастычныя істоты і дзе іх адшукаць», дзеянне развіваецца ў тым жа свеце, што і серыі фільмаў пра Гары Потэра . Прэм’ера фільма ў Вялікабрытаніі адбылася 14 лістапада, у ЗША 16 лістапада 2018.

## Сюжэт 
1927 год. МАКУСА збіраецца дэпартаваць Грындэльвальда ў Еўропу. У час транспартавання той збягае.

У Англіі Ньют Скамандэр спрабуе вярнуць сабе права падарожнічаць, аднятае Міністэрствам магіі пасля вяртання Ньюта з Нью-Ёрка. Міністэрства згоднае вярнуць права падарожнічаць пры ўмове, што Ньют будзе працаваць на яго пад кіраўніцтвам свайго брата Тэзэюса — главы аддзела аўрораў. У прыватнасці, Ньюту даручаецца высачыць і ліквідаваць Крыдэнса, які выжыў пасля нью-ёркскіх падзей. Ньют наадрэз адмаўляецца. Міністэрства адмаўляе Ньюту ў зняцці забароны на падарожжы і даручае высачыць Крыдэнса аўрору Грымсану. Ньют сустракаецца з прафесарам Дамблдорам. Той просіць яго адшукаць Крыдэнса, сцвярджаючы, што яго яшчэ можна выратаваць і перашкодзіць Грындэльвальду. Дамблдор гаворыць, што Крыдэнс, верагодна, з’яўляецца згубленым нашчадкам сям’і Лестранж і малодшым братам сяброўкі юнацтва Ньюта, Літы Лестранж. Тым часам Ціна таксама шукае Крыдэнса. Ньют адпраўляецца ў Парыж разам з Якабам, які спадзяецца знайсці там Квіні — яны пасварыліся з прычыны таго, што Якаб адмовіўся ажаніцца з Квіні, не жадаючы падвяргаць яе небяспецы.

У Парыжы Крыдэнс працуе ў вандроўным цырку «Арканус», які жорстка эксплуатуе магічных істот, у тым ліку і праклятую дзяўчыну (маледыктус) Нагіні. У час аднаго з выступленняў Нагіні яны з Крыдэнсам уцяклі. Ціна, якая заспела гэта, у мітусні губляе Крыдэнса з вачэй. Яна пытаецца пра яго ў гаспадара цырка і той адказвае, што Крыдэнс шукае сваю маці.

Атабарыўшыся ў Парыжы, Грындэльвальд збірае прыхільнікаў. Ён мае намер прыцягнуць на свой бок Крыдэнса — адзінага, хто здольны забіць Дамблдора. Грындэльвальд ведае ўсё пра перамяшчэнні Крыдэнса, але не жадае выкарыстоўваць сілу — Крыдэнс мусіць прыйсці да яго добраахвотна.

Квіні, якая не знайшла ў Парыжы сястру, прыходзіць у роспач. Ёй прапануе дапамогу незнаёмка, якая аказалася памагатай Грындэльвальда. Грындэльвальд пераконвае Квіні далучыцца да яго, запэўніўшы, што яго перамога прынясе ёй магчымасць свабодна быць з Якабам.

Крыдэнс і Нагіні прыходзяць туды, дзе, як яны лічаць, жыве маці Крыдэнса. Але там яны знаходзяць толькі служанку-паўэльфійку Ірму. Ірма цёпла сустракае Крыдэнса і распавядае яму, што шмат гадоў таму яна аддала яго Мэры Лу, думаючы, што прыёмная маці пра яго паклапоціцца. Іх гутарку перарывае раптоўнае з’яўленне Грымсана. Яго атака забівае Ірму. Крыдэнс абараняе сябе і Нагіні, ператварыўшыся на абскура. Грымсан жа, як высвятляецца, працуе на Грындэльвальда — усё гэта было спланавана, каб вывесці Крыдэнса з раўнавагі.

Ціна выходзіць на кантакт з магам Юсуфам Кама, якому таксама патрэбен Крыдэнс. Юсуф распавядае Ціне пра прароцтва, звязанае з Лестранжамі. Ньют і Якаб знаходзяць Ціну праз Юсуфа. Сабраўшы ўсіх траіх у адным месцы, апошні замыкае іх, паабяцаўшы выпусціць, калі Крыдэнс будзе мёртвы. Ньюту, Ціне і Якабу ўдаецца зладзіцца з ім. Дапытаўшы Юсуфа, Ньют і Ціна адпраўляюцца ў парыжскае міністэрства магіі, дзе знаходзіцца нешта, здольнае праліць святло на тайну сям’і Лестранж. Якаб ідзе на мітынг Грындэльвальда, даведаўшыся, што Квіні знаходзіцца там. Тым часам аўроры, сярод якіх Літа і Тэзэюс, адпраўляюцца ў Парыж.

Грындэльвальд сустракаецца з Крыдэнсам. Ён абяцае, што Крыдэнс даведаецца, хто ён, калі прыйдзе ў фамільны склеп Лестранжаў. Ньют, Ціна і Літа прыходзяць у склеп, куды была перанесена шкатулка з міністэрства. Там яны сустракаюць Юсуфа, Крыдэнса і Нагіні. Юсуф распавядае гісторыю сваёй сям’і. Шмат гадоў таму глава сям’і Лестранж зачараваў яго маці. Яна памерла, нараджаючы Літу. Неўзабаве пасля гэтага Лестранж ажаніўся. Сын ад гэтага шлюбу быў адзіным, каго ён кахаў. Юсуф прынёс свайму бацьку непарушны зарок — забіць таго, хто даражэй за ўсё чалавеку, які разбурыў іх сям’ю. Ведаючы пра гэта, Лестранж адправіў сына ў Амерыку ў суправаджэнні Літы і Ірмы.

Юсуф збіраецца забіць Крыдэнса, таму што ў адваротным выпадку памрэ сам. Літа спыняе яго, абвясціўшы, што яе брат даўно мёртвы — яна сама мімаволі забіла яго. Па дарозе ў Нью-Ёрк маленькі Корвус увесь час плакаў, не даючы ёй адпачыць, і Літа вырашыла ненадоўга памяняць яго месцамі са спакойным немаўлём з іншай каюты. Калі пачалося караблекрушэнне, яна не паспела памяняць дзяцей месцамі назад, і выйшла так, што яе брат патануў.

У шкатулцы ж было фамільнае дрэва Лестранжаў, якое захавала ўсё гэта.

Сустрэтыя ў склепе раптам трапляюць на мітынг. Усіх іх завабіў сюды Грындэльвальд. Грындэльвальд паказвае прысутным выявы будучай Другой сусветнай вайны, каб абгрунтаваць неабходнасць заваявання маглаў чараўнікамі. На мітынг прыходзяць аўроры на чале з Тэзэюсам. Грындэльвальд адпраўляе сваіх прыхільнікаў расказаць усім пра ўбачанае і пачутае тут. Абараняючы сябе падабенствам Пякельнага полымя, ён патрабуе ад астатніх у склепе далучыцца да яго. Не слухаючы Якаба і Нагіні, Квіні і Крыдэнс згаджаюцца. Прыкінуўшыся, Літа спрабуе затрымаць Грындэльвальда, каб астатнія маглі сысці, але ў выніку гіне ў полымі, як і многія аўроры. Ціна, Ньют, Якаб, Юсуф, Нагіні і Тэзэюс збягаюць са склепа. Полымя выходзіць са склепа, намерваючыся знішчыць увесь раён. Героям пры падтрымцы Нікаласа Фламеля ўдаецца знішчыць страшэннае полымя. Ніфлер прыносіць Ньюту выкрадзеную ў Грындэльвальда бутэлечку з крывёй — сімвал клятвы, якая не давала Дамблдору і Грындэльвальду ісці адзін супраць аднаго. Выжылыя вяртаюцца ў Хогвартс, і Ньют аддае бутэлечку Дамблдору.

Грындэльвальд, пасля гутаркі з Квіні, падыходзіць да Крыдэнса ў сваёй крэпасці ў Аўстрыі (Нурменгард) і дорыць яму чароўную палачку. Крыдэнс назірае за птушанём фенікса, і Грындэльвальд ператварае таго ў дарослага фенікса са словамі, што ў хвіліну сумневу і роспачы любому з сям’і Дамблдора з’яўляецца фенікс (у пачатку фільма Дамблдор распавядае гэту гісторыю Ньюту, гаворачы, што яго прадзед знік з феніксам шмат гадоў таму), і адкрывае юнаку яго сапраўднае імя — Аўрэліюс Дамблдор. Таксама Грындэльвальд хлусіць Крыдэнсу, гаворачы, што яго брат (Альбус Дамблдор) жадае яго смерці. Крыдэнс злуецца, верачы словам Грындэльвальда, і адпраўляе вогненны шар у скалу, разбураючы яе.

## У ролях 
* Эдзі Рэдмэйн — *Ньют Скамандэр*
* Дэн Фоглер — *Якаб Кавальскі*
* Зоі Кравіц — *Лета Лестранж*
* Калум Цёрнер — *Тэзэюс Скамандэр*
* Клаўдзія Кім — *Нагіні*
* Вільям Надзілам — *Юсуф Кама*
*  — *містар Абернаці*
* Джоні Дэп — *Гэлерт Грындэльвальд*
* Кармэн Эджога — *Серафіна Пікверы*
*  — *Скэндэр*
* Ізаўра Барбэ-Браўн — *Ларэна Кама*
*  — *Банці*
*  — *Шпільман*. У верасні 2017 года Джуд Лоў скончыў здымкі сцэн у якасці Дамблдора.

## Музыка 
## Працяг 
У ліпені 2016 года Дэвід Ейтс пацвердзіў, што Роўлінг напісала сцэнарый для другога фільма і мае ідэі для трэцяга Трэці фільм будзе выпушчаны ў лістападзе 2020 года.

## Крыніцы 
## Спасылкі 
Катэгорыя:Фільмы ЗША 2018 года
Катэгорыя:Фэнтэзійныя фільмы 2018 года
Катэгорыя:Фэнтэзійныя фільмы ЗША
Катэгорыя:Фэнтэзійныя фільмы Вялікабрытаніі
Катэгорыя:Прыгодніцкія фільмы ЗША
Катэгорыя:Прыгодніцкія фільмы Вялікабрытаніі
Катэгорыя:Фільмы ЗША ў 3D
Катэгорыя:Фільмы Вялікабрытаніі ў 3D
Катэгорыя:Фільмы, музыку да якіх напісаў Джэймс Ньютан Ховард
Катэгорыя:Экранізацыі твораў Джаан Роўлінг
Катэгорыя:Фільмы кампаніі Warner Bros.
Катэгорыя:Фільмы на англійскай мове
Катэгорыя:Фільмы Heyday Films
Катэгорыя:Фільмы пра Парыж
Катэгорыя:Фільмы IMAX
Катэгорыя:Фільмы-сіквелы
Катэгорыя:Фільмы-прыквелы